Il-psikologu Nicholas Briffa għadu kif xerre storja li tmisslek qalbek u anke tgħinek tifhem kemm ix-xogħol ta' pulizija ma jsirx biss għal għajn in-nies jew għall-flus, iżda jkun passjoni f'dak li jkun. Pulizija ta' 31 sena mill-Italja, Alessia Cioffi, kellha ssalva ħajja waqt li lanqas biss kienet on duty. Li ġara hu li marret passiġġata bil-kelb, u isnertat każ li seta' spiċċa f'traġedja. Nicholas jirrakkonta kif il-pulizija rat xi nies panikużi jħarsu 'l fuq u jippuntaw lejn mara li kienet se twettaq suwiċidju. Dehret iddisprata u l-pulizija ndunat minnufih li għandha bżonn għajnuna morali qabel dik fiżika. "Alessia baqgħet iffokata. Daħlet fil-condominium, ippruvat tidħol (mingħajr suċċess) fl-appartament tal-mara u minnufih ċemplet lill-brigata tat-tifi tan-nar. Iżda, minflok stenniet l-għajnuna, kellha l-bieb tal-appartament t'isfel miftuħ, ħarġet fuq il-gallarija u minn hemm bdiet titkellem b'mod doċli mal-mara. Alessia stabbiliet relazzjoni ta' fiduċja, offritilha wens u appoġġjatha. Fuq kollox imma ħallitha titkellem u toħroġ snin ta' tbatija u frustrazzjoni. Fl-aħħarnett, wara nofs siegħa, il-pulizija rnexxielha tikkonvinċiha biex tmur lura mill-intenzjonijiet tagħha." Il-mara dehret li ndunat bid-dedikazzjoni u imħabba li wriet din il-mara, u minnufih spiċċat mgħannqa magħha. Alessia tispjega s-sentiment sabiħ li ħasset dak il-ħin meta rat lil dik il-mara qawwija u sħiħa. " 'Kien mument ta' ħelsien għalija wkoll', stqarret il-pulizija, 'kont ferħana ħafna għax qisni kont qiegħed ngħannaq lil ommi. Ommi għandha l-istess età bħalha'. Pulizija oħra li salvat ħajja bi djalogu u bl-empatija. Uffiċjal li jintervjeni fl-eżerċizzju tal-funzjonijiet tiegħu bħala bniedem. Kultant għandna bżonn dawn il-mumenti biex niftakru s-sabiħ tal-valuri umani." Grazzi mill-qalb lill-pulizija kollha! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Ngħajjatlek Imma Ma Tweġibnix" - Kirsten Refalo Tfakkar Il-Memorja Għażiża Ta' Ħuha Li Miet B'Mod Sfortunat Għall-Aħħar "Ħadd u Ħadd Ma Kellimha Mill-Klassi u Vera Bdiet Tibki Għax M'Għandiex Ħbieb" - Omm Iddispjaċuta Dwar Bintha "Se Tħalli T-Tfal Ta' Bejn 5 U 12-Il Sena Jagħmlu PCR Test Biex Jattendu Attività?" Jitlaqha R-Raġel Wara Li Joħroġilha L-Kanċer Għat-Tieni Darba - L-Istorja Ta' Qsim Ta' Qalb Ta' Nightbirde